ทหารไทยเขย่าตลาดSMEให้กู้นานสุด30ปี
แบงก์ทหารไทยเขย่าตลาดเอสเอ็มอี ให้กู้นานสุด 30 ปี  พร้อมให้วงเงินรวมไม่เกิน 20 ล้านบาท
8 มี.ค. 2555

แบงก์ทหารไทยเขย่าตลาดเอสเอ็มอี ให้กู้นานสุด 30 ปี  พร้อมให้วงเงินรวมไม่เกิน 20 ล้านบาท  
นายปพนธ์ มังคละธนกุล ประธานเจ้าหน้าที่บริหารเอสเอ็มอีและซัพพลายเชน ธนาคารทหารไทย กล่าวว่า ธนาคารได้ออกสินเชื่อผู้ประกอบการขนาดกลางและขนาดย่อม(เอสเอ็มอี) “ทีเอ็มบี เอสเอ็มอี 30 พลัส 3” เป็นสินเชื่อเพื่อลงทุนระยะยาว และเงินกู้เบิกเกินบัญชี(โอ/ดี) ระยะเวลานานสุด 30 ปี ให้วงเงินรวมสูงไม่เกิน 20 ล้านบาท คิดดอกเบี้ยเงินกู้ลูกค้ารายใหญ่ชั้นดี(เอ็มแอลอาร์) บวก 2-2.5% และหากเป็นสินเชื่อโอ/ดี คิดดอกเบี้ยเงินกู้เบิกเกินบัญชี(เอ็มโออาร์) บวก
นายปพนธ์ กล่าวว่า ผลิตภัณฑ์นี้เป็นสินเชื่อเอสเอ็มอีที่ให้ระยะเวลากู้นานสุด จากในตลาดให้กู้นานสุด 7 ปี เพราะมองว่าลูกค้าเริ่มที่จะหันมาลงทุนระยะยาวแล้วหลังจากช่วง 1-2 ปีที่ผ่านมาการลงทุนยังไม่ชัดเจน แต่ขณะนี้หลังจากผ่านเหตุการณ์น้ำท่วม และการลงทุนที่ชะลอมาพักหนึ่ง ก็น่าเป็นช่วงเวลาเหมาะสมในการลงทุนจริง ซื้อเครื่องจักร และซ่อมแซมโรงงานหลังน้ำท่วม
นอกจากนี้หากเป็นลูกค้าเอสเอ็มอีที่ได้รับผลกระทบจากน้ำท่วม หากขอสินเชื่อประเภทนี้ ธนาคารจะคิดดอกเบี้ยพิเศษอยู่ที่ 3% เป็นเวลา 3 ปี จากนั้นปีที่ 4 จึงคิดดอกเบี้ยตามสัญญาที่ทำกันไว้ โดยเป็นอัตราที่ธนาคารคิดเท่ากับเงินกู้ดอกเบี้ยต่ำ(ซอฟท์โลน) ที่ธนาคารแห่งประเทศไทย(ธปท.) จะจัดสรรเร็ว ๆ นี้ ซึ่งลูกค้าสามารถเลือกที่จะบริการกับธนาคารได้เหมือนกัน